Hlynur sígeispandi á bekknum
Hlynur Bæringsson var einn þriggja Íslendinga sem tóku þátt í Stjörnuleik sænska körfuboltans á mánudagskvöldið. Hlynur, sem skoraði 8 stig í leiknum, segist ekki hafa neitt gaman af leikjum sem þessum.
"Ég held að ég hafi spilað minn síðasta stjörnuleik. Ég áttaði mig á því í gær þegar ég var að reyna að fela þá staðreynd að ég var sígeispandi á bekknum að hugsa um hvað við fengjum að borða eftir leik. Hvort ég fengi eitthvað kjöt eða fimmtándu pastamáltíðina í röð."
Þetta er meðal þess sem Hlynur skrifar á bloggsíðu sína hlynurb12.blogspot.com . Hann segir stjörnuleiki henta sér illa þar sem bannað sé að spila vörn og berjast. Leikurinn snúist bara um troðslur og þriggja stiga skot.
"Ég er því oft bara fyrir í svona leikjum. Ég reyni að hlýða þessum óskrifuðu reglum þó mig hafi stundum langað til að vera fíflið sem tekur þetta aðeins of alvarlega með því t.d. að brjóta hressilega á einum ungum Kana þegar hann reynir við fimmtu troðsluna sína í leiknum."
Hlynur og félagar í Sundsvall Dragons eru með gott forskot í efsta sæti sænsku úrvalsdeildarinnar.
Hlynur Bæringsson var einn þriggja Íslendinga sem tóku þátt í Stjörnuleik sænska körfuboltans á mánudagskvöldið.
Hlynur, sem skoraði 8 stig í leiknum, segist ekki hafa neitt gaman af leikjum sem þessum.
"Ég held að ég hafi spilað minn síðasta stjörnuleik. Ég áttaði mig á því í gær þegar ég var að reyna að fela þá staðreynd að ég var sígeispandi á bekknum að hugsa um hvað við fengjum að borða eftir leik."